क्रिप्टिक पोस्ट में कहा- आप कोई राष्ट्रपति हैं जो इतने बिजी हैं, यूजर्स बोले- कहीं ये शाहरुख तो नहीं
Bollywood Filmmaker Karan Johar Post On Punctuality. Goes Viral फिल्म मेकर करण जौहर ने रविवार देर रात एक क्रिप्टिक पोस्ट शेयर किया। अपने इस पोस्ट में करण ने समय की पाबंदी को लेकर बात की, साथ ही मीटिंग में देर से पहुंचने वालों को अपराधी बताया
फिल्म मेकर करण जौहर ने रविवार देर रात एक क्रिप्टिक पोस्ट शेयर किया। अपने इस पोस्ट में करण ने समय की पाबंदी को लेकर बात की, साथ ही हर जगह देर से पहुंचने वालों को ‘समय का अपराधी’ बताया। करण ने तस्वीर शेयर की जिसमें काले रंग से ‘पंक्चुअलिटी’ लिखा हुआ है, जिसका मतलब है- ‘समय का पाबंद’। बिना किसी का नाम लिए उन्होंने लेटलतीफी करने वालों पर निशाना साधा और कहा कि पाबंद होना बेहद जरूरी और बुनियादी चीज होती है। अगर कोई ऐसा नहीं करता तो वो उसे अपनी लिस्ट से बाहर कर देंगे। करण के इस पोस्ट को देखकर फैंस सवाल कर रहे हैं कि आखिर उन्होंने किसपर निशाना साधा है।
देरी से आने वालों पर करण ने जताई नाराजगी
करण ने पोस्ट शेयर करते हुए लिखा- 'समय की पाबंदी के बारे में सबसे खास बात यह है कि इसके लिए किसी नेचुरल टैलेंट, डिग्री या यहां तक कि माता-पिता या बॉस की मंजूरी की जरूरत नहीं होती है। यह कला का हिस्सा नहीं है जो हमें पीढ़ियों से विरासत में मिले। यह सरल और बुनियादी संस्कार है, दूसरे लोगों के समय का सम्मान करने से आप उनका भी सम्मान करते हैं। यह किसी की रिस्पेक्ट करने का ऐसा तरीका है, जिसमें कोई दिखावा नहीं होता।'
आप मुझपर अहसान नहीं कर रहे हैं
उन्होंने कहा- '15 मिनट देर से पहुंचना और बिना मुझसे माफी मागे या बात किए बिना चले जाना यह जताता है कि आप कितने लापरवाह हैं। आपने देरी से पहुंचने को अपना अधिकार समझ लिया है। आप मुझे अचानक से मैसेज करते हैं- ‘ऑन माई वे।’ क्या वाकई आप इतना कहने मात्र से बच जाएंगे। ऑन माय वे का क्या मतलब होता है? आपको होना चाहिए था। आप यह बताकर मुझपर अहसान नहीं कर रहे हैं। ऑन माई वे का मतलब समझना उतना ही मुश्किल है, जैसे नोलन की फिल्में समझना।’
आप कोई देश चला रहे हैं, जो इतने व्यस्त हैं
बेपरवाह लोगों पर निशाना साधते हुए करण ने कहा- ‘फिर सबसे खराब बात, ओह मैं भूल गया! क्यों श्रीमान आप राष्ट्रपति हैं? कोई ऐसा देश चला रहे हैं, जो आप इतने ज्यादा बिजी रहते हैं? इसके बाद सबसे फेवरेट वाला बहाना- ‘बहुत अधिक ट्रैफिक था’ क्या आप न्यूजीलैंड में रहते हैं? नहीं न, यह भारत है। जनसंख्या की स्थिति जांचें बच्चे। हम घनी आबादी वाला देश हैं। आप जो करते हैं इसे जल्दी छोड़ दें।'
ऐसे लोगों को अपनी लिस्ट से हटा देना चाहिए 
सबसे खराब तब होता है, जब वो दिखाई नहीं देते हैं और लेकिन कोई मैसेज भी नहीं भेजते हैं। ऐसे समय के अपराधियों को मुझे अपनी लिस्ट से हमेशा के लिए हटा देना चाहिए। भले ही करण ने किसी का नाम न लिया हो, लेकिन उन्होंने लेटलतीफी और लापरवाही करने वाले लोगों को जमकर खरी खोटी सुनाई है।
यूजर्स बोले- मैसेज किसके बारे में है? 
करण के इस पोस्ट पर यूजर्स जमकर रिएक्ट कर रहे हैं। वो जानना चाहते हैं कि आखिर करण का यह गुस्सा किस पर फूटा है। एक यूजर ने कमेंट सेक्शन में लिखा- आप जिस आदमी पर गुस्सा हो, उसे पर्सनल मैसेज क्यों नहीं कर देते? दूसरे यूजर ने लिखा- ‘मैंने सुना है कि शाहरुख अक्सर लेट होते हैं, क्या आप उनके बारे में बात कर रहे हैं?’ तीसरे यूजर ने लिखा- आपको उस आदमी को टैग करना चाहिए।
